
SISTEMA DI TEMPO LO 
DISMINUI DEN CURSO DI AWE 
Y CLARIA PA FIN DI SIMAN 


14 UNIVERSIDAD HULANDES LO LIMITA 
STUDIANTENAN FOR DI EXTERIOR 


NO TA CONOCI SI ESAKI LO CONTA PA ARUBA 


PROME CONFERENCIA DI REINO DEN 
ESTILO NOBO A KEDA CANCELA 


MINISTER MADURO DI FINANSA TA INFORMA: 
CONSEHO DI MINISTER A HAYA 
PRESENTACION DI CITI BANK 


PA HAYA UN BISTA DI E MERCADO 
INTERNACIONAL DI CAPITAL 

T 
a for di siman pasa e sistema di tempo a 
cuminsa cambia aki na Aruba caminda e 
prome indicacion, tabata caida di biento formal 
riba henter e isla. 


A conoce algun dia di hopi calor, crioyamente 
bisa, sin un pipita di biento cu hasta a menasa di 
stoba algun actividad di Carnal 70 pero esaki no 
a hala atencion di tur hende. 
Sinembargo e situacion a cambia mas ainda, 
despues cu shelo tabata nubla constantemente 
pa cinco dia, ora cu diamars mainta awasero a 
cay masha hopi mes den varios bario rond di e 
isla pero a stop durante di dia. 


Lama tambe tabatin algun dia hopi plat y mescos 
cu e biento, e olanan tambe tabata bin di direc- 
cion di pabou caminda ayera e situacion a bira 
pio cum hopi coriente fuerte y cu basta olanan 
grandi. 
Esaki a subi na gran parti di e beachnan di pabou, 
algo cu por cierto ya ta custumber di sa sosode 
anualmente pero e tipo di cambio di naturalesa 
aki no ta algo cu ta sosode cu frecuencia pero 
tin ora e ta pasa mas fuerte y mas pisa cu otro 
dianan. 


AWEMainta tin cu menciona cu ta for di diamars 
ultimo, cierto canalnan cu ta cubri tempo den 
varios zona rond mundo, a mustra riba e cori- 
ente di biento cu a surgi for di California y hasta 
for di Canada, subi bin ariba pasa cerca di Centro 
America, parti di e costa di Ecuador y Colombia 
pa despues cubri tambe cierto teritorio di costa 
di Venezuela y a sigui bin ariba pasa riba tanto 
Aruba, Corsou y Bonaire y e lo sigui te ora cu 
e bolbe topa cu oro disturbio di biento dilanti 
costa di Canada. 


Segun informacionnan cu a bin dilanti ta mustra 
cu e situacion di tempo pa awa lo disminui cu 
posibilidad di entre 30% pa 20% di yobida awe 
diabierna y pa diasabra y diadomingo e situa- 
cion lo mester a claria. 


Riba combinacion di fotonan por mira con lama 
a subi y crea algun incomodidad n’e beachnan 
banda di hotelnan. 


Sistema di tempo lo 
disminui den curso di awe y 
claria pa fin di siman 

D 
espues di a bin ta hibando dialogo 
pa varios luna caba, ‘Universiteit- 
en van Nederland,’ esta UNL, a yega na 
e conclusion definitivo cu lo bay limita 
cupo pa studiantenan pafo di Hulanda 
pa sigui nan specialisacion na e univer- 
sidadnan aki. 


Un decision cu ta den discusion pa 
algun tempo caba mirando e prob- 
lematica serio pa loke ta camber pa 
studiantenan y tambe cupo den e 
universidadnan renombra cu Hulanda 
tin. 
Sinembargo otro decision cu a ser 
tuma ta cu lo bay na limita e cantidad 
di cursonan cu ser duna na Ingles y 
caminda a keda dicidi cu por lo pronto 
universidadnan lo no introduci ningun 
curso nobo na Ingles pa loke ta e ‘bach- 
eloropleiding’. 


Na mes momento a anuncia cu univer- 
sidadnan cu a bin ta dunando cursonan 
na Ingles, lo bay haci un inventario pa 
dicidi a corto plaso si nan por bay over 
na cambia esakinan den Hulandes. 
Presidente interino di UNL, esta Jouke 
de Vries durante di participacion di e 
cambionan aki, a mustra cu despues 
di analisisnan cu a ser haci, universi- 
dadnan ta haya cu mester bay duna mas 
atencion na conocemento di e idioma 
Hulandes como tambe su cultura cu 
den ultimo añanan a cambia drastica- 
mente dor di dunamento di cursonan 
na Ingles. 


Mayoria di e universidadnan ta di 
acuerdo cu conocemento di idioma 
Hulandes tin cu drecha y mester bira 
miho y ta haya cu den ultimo añanan no 
a presta mucho atencion na e aspecto 
aki. 
E hecho cu e sistema di educacion na 
Hulanda mes a dicidi di habri porta pa 
studiantenan pafo di Hulanda, a ser 
mira como e paso pa cambionan grandi 
den e sistema di educacion universi- 


tario pero no a pensa riba repercusi- 
onnan y cu awor tin cu ser atendi. 
E sistema tabata riba caminda pa 
converti tur cos den lenguahe Ingles 
pero e cantidad di studiantenan cu ta 
bin Hulanda for di tur parti di mundo, a 
crea mas problema cu progreso den e 
sistema. 


Awor universidadnan a mira e neces- 
idad pa sigui cu e lenga Hulanda den 
henter e situacion y loke ta existiendo 
na e momentonan aki, esta e parti 
Ingles, lo no wordo amplia y lo cuminsa 
limita peticion di studiantenan pa sigui 
profesionalisa nan m es den universi- 
dadnan cu ta duna les na Ingles 


Otro problema serio cu a conduci 
na e medidanan cu 14 universidad a 
dicidi di tuma, ta e hecho cu pa ultimo 
dos añanan, scarsedad di vivienda, 
cambernan pa studiantenan, ta un 
problema serio pa no solamente studi- 
antenan for di otro paisnan stranhero 
pero tambe pa studiantenan Hulandes 
cu no por haya alohamento den e 
ciudad caminda nan kier sigui studia. 
Mientras cu e decision di e universi- 


dadnan aki a anuncia e cambionan 
drastico aki cu nan lo tuma, aki na 
Aruba ainda departamento di ense- 
ñansa of Minister di Educacion, Endy 
Croes, no a bisa algo relaciona cu e 
proceso aki. 


Un grupo grandi di studiantenan di 
Aruba tabatin basta contratiempo pa 
haya un camber pa sigui cu nan estudio 
y ainda tin algun cu no a haya un camber 
oficial pero gobierno a busca un areglo 
temporal pa yuda e hobennan aki. 


E decisionnan aki sin duda lo afecta 
henter e proceso pa hobennan cu kier 
bay sigui specialisa nan mes na Hulanda 
y ta aspectonan cu for di awor caba 
tin cu tuma na consideracion pa no 
confronta contratiempo na momento 
cu nan tin cu biaha pa Hulanda. 


No tin claridad ainda si studiantenan 
for di Aruba, Corsou y Sint Maarten, 
lo ta wordo considera tambe studian- 
tenan di “exterior” manera e plan di 
e universidadnan aki a anuncia of si 
e hobennan aki ta ser trata manera 
studiantenan Hulandes cu nan ta. 


14 universidad Hulandes lo limita studiantenan for di exterior 


No ta conoci si esaki lo conta pa Aruba 

Meld je nu aan voor de Basis Opleiding Kustwacht (BOK): 
werkenbij.kustwacht.org 


Kom jij de 
kustwacht 
versterken? 


A 
yera diahuebs Secretario di Estado Alexandra van Huffelen a contesta 
pregunta den Tweede Kamer y un di e preguntanan cu a ser haci na 
su persona, tabata relaciona cu e “Koninkrijksconferentie” cu tabata pro- 
grama pa tuma luga dianan 25 y 26 di Maart venidero. 
Segun van Huffelen ayera, e prome edicion di e conferencia aki den su 
estilo nobo, lo no tuma luga manera a wordo palabra y programa y segun 
van Huffelen esaki pa su desilusion y tristeza. 


Motibo cu e conferencia aki lo no tuma luga, no tin algo di haber cu forma- 
cion di un gobierno nobo pa Hulanda, cual proceso ta mal pega n’e momen- 
tonan aki y cu por lo pronto no ta sigur pa ki tempo partidonan cu a den 
discusion cu otro pa un acuerdo di gobernacion, tin diferente punto riba 
cual nan ta diferencia di otro. 


Sinembargo van Huffelen a mustra den direccion di Gabinete Wever Croes 
II como e culpabel di con e conferencia aki lo no continua ya cu Aruba no 
ta di acuerdo con esaki a ser hinca den otro. 


Gabinete Wever Croes no a firma e concepto di protocol preparatorio y ta 
mustra cu p’e motibo aki tambe, gobierno di Sint Maarten tampoco a mira 
motibo pa firma e protocol aki. 


Prome conferencia di Reino 
den estilo nobo a keda cancela 


Van Huffelen a mustra cu e ta carga speransa 
cu a corto plaso lo por fiha fechanan nobo p’e 
conferencia aki, ya cu su persona kier rapidez 
den e proceso pero a mustra tambe cu e ta 
depende di e otronan envolvi. 


Un di e temanan cu lo a wordo discuti durante 
di e ‘Koninkrijksconferentie’ lo tabata e deficit 
democratico cu tin den Reino n’e momentonan 
aki, caminda tanto Aruba, Corsou como Sint 
Maarten ta sinti cu nan tin influencia masha 
limita na momento cu tin cu tuma decisionnan 
relaciona cu “rijkswetten.” 


E tres islanan aki ta ser permiti pa ta presente 
y participa den asina yama ‘Kamerdebatten’ 
pero na cu yega e momento pa eherce nan 
voto riba un ley, e tres islanan por solamente 
sinta y mira otronan vota, esta tur esunnan 
di Hulanda. P’e motibo aki van Huffelen a 
mustra su desapunto cu mester a cancela e 
‘Koninkrijksconferentie’ di luna di Maart ya cu 
el mustra cu net riba e topico aki, a logra haci 
hopi trabou preparatorio. 


IPKO 
Ayera tambe a bira conoci cu e reunion di IPKO 
cu t’e ‘Interparlementair Koninkrijksoverleg, 
cu mester a tuma luga aki na for di 20 pa 23 
di Februari, a keda cancela pero esaki no a 
sosode oficialmente. 


E fecha aki ya tabata uno caminda a hala e 
reunion pa motibo di eleccion di Parlamento di 
Sint Maarten y awor ta resulta cu e reunion aki 
a keda cancela por completo y sin cu tin fecha 
ki dia e lo tuma luga. 


Mientras cu no tin aclaracion oficial di con e 
reunion no ta sigui, ta ser specula cu esaki 
lo por ta relaciona cu e hecho cu ainda na 
Hulanda e proceso pa forma un gobierno di 
coalicion, a stanca formalmente e siman aki 
y no tin indicacion con lo sigui dilanti por lo 
pronto. 

D 
esde aña 1987 te cu aña 2015 Ofi- 
cina Central di Estadistica (CBS) 
tabata publica anualmente un “Statis- 
tical Yearbook”, cual ta un compilacion 
di datonan estadistico for di diferente 
fuente di datonan na Aruba, incluyen- 
do di diferente departamento di gobi- 
erno como tambe di institucionnan no 
gubernamental. 


Di aña 2015 en adelante CBS a actu- 
alisa e datonan aki y publica nan por 
medio di su website www.cbs.aw. 


CBS 
continuamente 
ta 
haci 
tur 
esfuerso pa por modernisa y simpli- 
fica su produccion di estadistica. Pa 
cu e “Statistical Yearbook” tambe CBS 
a opta pa na un manera mas eficiente 
crea un concepto nobo y introduci un 


publicacion 
completamente 
digital, 
esta e “Statistical Overview of Aruba”. 
Cu e concepto nobo aki CBS lo publica 
den forma di un “dashboard” riba su 
website datonan estadistico for di dife- 
rente fuente asina cu CBS termina di 
procesa e datonan aki. 


Di e forma aki, e datonan estadis- 
tico inclui den e conocedo “Statistical 
Overview” por wordo ahusta continua- 
mente segun e informacion mas recien. 
Esaki ta nifica si cu datonan inclui den 
e “Statistical Overview of Aruba” por 
diferencia den e periodo cu nan ta referi 
na dje, por ehempel cierto datonan por 
refleha e situacion na 2021 y otronan 
por ta di 2022, dependiente di e ultimo 
informacion cu CBS a ricibi for di cada 
proveedor di datonan. 


Den e “Statistical Overview of Aruba” 
e siguiente topiconan ta wordo trata: 
Poblacion, Salubridad publico, 
Construccion y utilidadnan, Politica, 
Educacion, Labor, Empresa, Turismo, 
Trafico, Transporte y comunicacion, 
Comercio cu exterior, Aspectonan 
monetario, bancario y macro 
economico, Finansa publico, Indice 
prijs di consumido, Asuntonan social, 
Vivienda, Clima y Husticia. 


E datonan estadistico ta inclui den 
tabelnan y grafieknan cu por wordo 
uza door di instancianan guberna- 
mental y no-gubernamental, como 
tambe pa studiantenan y demas intere- 
sadonan den datonan di Aruba. Tambe 
ta haci comparacion cu datonan di 
otro paisnan den region y cu e resto di 
mundo. 


Oficina Central di Estadistica (CBS) 
ta yama danki na tur instancia guber- 
namental y no-gubernamental cu ta 
contribui na provee e informacion 
necesario pa asina CBS por keda actu- 
alisa e “Statistical Overview of Aruba”. 


E “Statistical Overview of Aruba” ta 
disponibel riba e website di Oficina di 
Central di Estadistica: www.cbs.aw of 
via e siguiente link: https://cbs.aw/wp/ 
index.php/category/statistical-overview- 
of-aruba/ 


Pa mas informacion por tuma contacto 
libremente 
cu 
Oficina 
Central 
di 
Estadistica (CBS) den e edificio di Sun 
Plaza Mall, L.G. Smith Boulevard 160, 
telefon 5247433, E-mail: cbs@setarnet. 
aw 


CBS ta presenta su publicacion “Statistical 
Overview of Aruba” den forma digital 

A 
ruba ta prepara pa por bay bek e mercado internacional di capital y 
p’e motibo aki Minister Maduro di Finansa ta reuni desde aña pasa 
cu diferente banco. 
Algun siman pasa riba peticion di Minister di Finansa, Conseho di 
Minister a haya un presentacion di ehecutivonan di Citi Bank riba e 
posibilidadnan pa Aruba riba e mercado internacional di capital. 


Ya pa varios decada caba Gobierno ta cubri e necesidad financiero di 
Aruba riba e mercado internacional di capital. Durante di e pandemia 
esaki no por tabata posibel, ya cu Aruba su economia y finansa a keda 
grandemente afecta y cu ne Aruba a perde e credibilidad financiero cu 
ta necesario pa haya e confiansa di inversionistanan riba e mercado di 
capital. Awo cu nos ta cuater aña despues, Aruba a conoce un recuper- 
acion economico y financiero grandi cu ta brinda oportunidad pa por 
bolbe bay ta activo bek riba e mercado internacional di capital. 


Den preparacion pa subi e mercado internacional, Minister Maduro a 
pidi Citi Bank pa brinda Conseho di Minister un presentacion pa asina 
tur Minister por ta na altura di e posibilidadnan cu tin pa Aruba por haya 
refinancia su debenan cu ta madura den aña 2024. Citi Bank lo bay 
asisti Gobierno den e preparacion necesario, specialmente pa locual ta 
trata e evaluacionnan di e companianan di rating cu ta evalua Aruba su 
credibilidad financiero. 


Minister Maduro ta gradici Citi Bank pa e presentacion y asistencia cu 
nan ta brinda na Conseho di Minister y na Aruba. Mester menciona cu 
den team di Citi Bank tin un profesional Arubiano sr. Dustin Ling y esaki 


Minister Maduro di Finansa ta informa: 


Conseho di Minister a haya presentacion di Citi Bank 


Pa haya un bista di e mercado internacional di capital 


sigur a haci e presentacion un tiki mas special, 
pa cual e mandatario ta gradici Citi Bank tambe 
p’e confiansa aki den un Arubiano. 

E 
luna aki nos kier sigui conscientisa nos comunidad tocante e problematica 
di cacho na Aruba. Un problema cu ta causa molester keto bay cerca hende 
practicando deporte, cu hasta ta cana cu un palo den man (pa si en caso nan 
mester defende nan mes ora un cacho ataca nan). Ciclistanan por accidenta mas 
lihe ora cacho ta persigui nan. Minister Ursell Arends a nombra luna di januari 
como luna di microchip mascota. Microchip mascota ta un punto di salida hopi 
importante pa mustra cu bo ta un doño di mascota responsabel. P’esey nos ta 
urgi tur hende pa chip nan mascota. Importante ta pa nos realisa e responsabi- 
lidadnan ora di dicidi di tuma un mascota y tur locual ta rekeri pa nos por cuida 
bon pa nan. 


Na Merca, luna di februari ta luna di conscientisa comunidad tocante sterili- 
sacion y castracion di mascota. E no ta solamente un bon manera pa yuda cu 
control di e populacion, e tin tambe hopi beneficio pa e salud di mascota mara 
na e operacion aki. 


Prome Minister Evelyn Wever-Croes a duna di conoce cu na 2019 Ministerio di 




Valentine Menu 


Prome Minister Evelyn Wever-Croes: 


Ban tur hunto ta doñonan di 
mascota mas responsabel 


Asuntonan General a institui un comision di accion 
pa logra e metanan di e plan nacional pa atende 
cu e problematica di cacho na Aruba. Asina a bin 
ta logra varios cambio necesario, manera e Centro 
di Control di Cacho (CCC) cu tawata e prome 
logro y a elimina e imagen di “killcage” cu tawatin 
pa hopi aña. A introduci un Unidad di Control 
di Cacho (DCU), y a manda pidi pa revision di e 
leynan vigente pa cu puntonan cu ta importante 
pa nos tin den nos ley, entre otro registracion pa 
controla e rasamento di cacho, registro oblig- 
atorio di tur cacho a traves di microchip, y mas 
punto cu mester un base legal mas fuerte. Tambe 
Gobierno di Aruba tur aña a lansa un concurso 
di pintamento pa conscientisa nos muchanan di 
chikito caba tocante Aruba su Ley di Cacho. 


Na 2021, Prome Minister a traspasa e plan 
nacional pa su colega Minister Arends por sigui 
ehecuta esaki den su ministerio di naturalesa y a 
sigui logra pasonan crucial. 
Un di nan sumamente importante, tawata pone 
medionan disponibel pa laga diseña un data- 
base pa registro di mascota, cumpra microchip pa 
ofrece na comunidad pa por registra nan cacho 
den e database, cumpra mas material pa e CCC y 
tambe pa e DCU (cu desde medio aña 2022 no ta 
activo mas) y tambe pa organisa campañanan di 
conscientisacion. 


Tambe a logra cu e proyecto di Animal Control 
Department a wordo aproba como inversion pa 
e aña 2023 di cual construccion lo cuminsa e 
aña aki. Y finalmente e material di educacion cu 
ta den fase final pa por wordo presenta na tur 
scol preparatorio y scol basico pa nan uza esaki 
entrante e aña escolar nobo. Cuerpo policial 
tambe a haya curso pa por a inicia cu campaña 
di conscientisacion y accion pa doñonan mantene 
nan cachonan den cura. 


“Ainda tin hopi mas cu Gobierno di Aruba ta desea 
di logra riba e tereno aki. 
Pero Gobierno su so no por soluciona e problema 
aki. Ta hunto nos mester haci’e. Y e ta cuminsa cu 
nos cada un cu tin un mascota purba ta un doño 
di mascota mas responsabel”, Prome Minister a 
expresa. 

Reunion di Comision Fiho di Enseñansa di Parlamento 
D 
iabierna siman pasa, dia 2 di februari 2024, como Presi- 
dente di Comision Fiho di Enseñansa di Parlamento, mi a 
invita Minister Endy Croes pa bin trata e topico di “normbe- 
drag” mas den profundidad cu nos comision. E topico aki 
a haya su atencion durante tratamento di presupuesto di 
Pais Aruba pero mirando cu durante e reunionnan aki bo no 
por trata un topico compleho den su profundidad, mi a haya 
necesario pa minister bin elabora riba e proceso, decision y 
bista pa futuro pa loke ta trata e normbedrag. 


Kico ta normbedrag? 
Normbedrag” ta e compensacion cu scolnan ta ricibi a 
traves di “exploitatiesubsidie” pa cubri diferente gasto 


di y den enseñansa. Di acuerdo cu e leynan di ense- 
ñansa: Landsverordening Kleuteronderwijs AB 1992 no. 
88, Landsverordening Basisonderwijs AB 1989 no. GT 75 
y Landsverordening Voortgezet Onderwijs AB 1989 GT no. 
103 ta stipula e manera cu ta calcula e normbedrag. E suma 
cu scolnan cu ta ricibi ta keda stipula segun grandura di 
e scol y cantidad di alumno. Segun ley cada 3 aña mester 
evalua y calcula si mester ahusta e suma. 


Gobierno ta otorga e normbedrag pa scolnan por cubri 
gastonan manera gasto di mantencion, den material di les, 
inversion den material di desaroyo, utilidad, mantencion di 
mueble di e scolnan, seguro di e edificio di scol y lokaal, 
limpiesa di edificio y lokaal. 


Necesidad y urgencia di aumento di e normbedrag 
A base di evaluacion y un rapport oficial di aña 2009 a 
aumento pa ultimo biaha e suma aki na aña 2010. Cu otro 
palabra despues di 14 aña un gobierno ta ahusta e normbe- 
drag aki cual nos mester realisa ta hunga un rol hopi impor- 
tante riba e desaroyo y calidad di nos enseñansa. Pesey mes 
mi ta aplaudi e empeño y prioridad duna door di Minister 
Endy Croes pa loke ta trata e topico specifico aki. 


Con e proceso a bay cu a culmina den e aumento di e 
normbedrag den 2024 
Durante e reunion di comision Minister Endy Croes a informa 
cu den aña 2023 un team di experto a haci un investigacion 
y calculacion. Na final di e investigacion un rapport a keda 
presenta, unda cu a indica cu mester haal in e suma di Afl. 
6.4 miyon. A base di e resultado aki minister a encamina e 
proceso necesario pa formalisa e aumento y haya e aproba- 
cion di Parlamento. 


Aki mi kier subraya e echo cu oposicion a vota contra di 
ahustacion di e “normbedrag” presenta pa Gobierno. Algo 
cu ta di lamenta y cu sigur pueblo mester condena. 


Air Navigation Services Aruba N.V. (ANSA) is responsible for providing safe, 
efficient and reliable air navigation services to the aviation industry. ANSA is seeking 
Air Traffic Controllers for its Air Traffic Control (ATC) unit. 


Air Traffic Controller Responsibilities 


• Expedite and maintain an orderly flow of air traffic and ensure safety of aircrafts during 
landing and takeoff and while in the air; 
• Monitor and direct the movement of aircraft on the ground and in the air to ensure that 
they are separated from each other; 
• Issue takeoff and landing instructions to pilots; 
• Transfer control of departing flights to other traffic control centers and accept control 
of arriving flights; 
• Provide advice and information to pilots useful for the safe and efficient conduct of flight, 
such as weather updates, runway information, and other significant information; 
• Notify appropriate organizations regarding aircraft in need of search and rescue aid 
and assist such organizations as required; 
• Report incidents, emergencies, hazards and any other matter that requires attention 
of management. 


Requirement/Profile: 
• VWO or HAVO diploma with mathematics and physics; 
• Minimum age of 20 years; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Knowledge of Microsoft Office and related software; 
• Able to work under pressure; 
• Highly motivated and with a positive attitude; 
• Change-oriented; 
• Diligent, accurate and able to work independently; 
• Integrity and with a professional attitude; 
• Result and customer oriented; 
• Social skills and team player; 
• Self-reflective and improvement oriented; 
• Flexible and able to work shifts, weekends, and holidays. 


If this position appeals to you and you meet the job requirements and profile, please send your 
application letter and CV with copy of diplomas, recommendation letters, list of references 
and certificate of good conduct not later than February 23, 2024 to our HR officer e-mail: 
oliver.clark@ansa.aw. A security screening (“veiligheidsonderzoek”) by the VDA as well as 
a capability, psychological and medical assessment will form part of the hiring process. 
For more information about ANSA, visit our website www.ansa.aw. 


Parlamentario Shailiny Tromp-Lee (MEP): 


Den 2024 e normbedrag den enseñansa lo keda 
ahusta despues di 13 aña cu Afl. 6.4 miyon 

D 
en un sesion reciente den sala di Parlamento durante trata- 
mento di Presupuesto di Dienst Openbare Werken (DOW) 
pa aña 2024, Fraccion di MEP a entrega un mocion cu ta un ini- 
ciativa di Parlamentario Setty Christiaans-Yarzagaray. 


E mocion ta subraya e problematica cu ta enfrenta n’e caminda 
entre Parlamento y Royal Plaza riba L.G. Smith Boulevard. 
Segun MEP, e ruta aki ta hopi congestiona, particularmente 
durante momentonan cu tin crucero. 


Den e mocion ta haci un yamada di atencion riba e echo cu desde 
cu no tin bakinan di mata mas riba e ruta entre Parlamento y 
Renaissance hotel, e dos liña stret a keda cu ta dificulta e fluho 
y direccion di trafico y ta haci cu automobilistanan ta kibra ley 
pa crusa caminda na cierto salidanan. 


Pa purba alivia e situacion aki, Fraccion di MEP ta urgi gobierno 
di Aruba pa pinta e liña meymey di caminda conforme articulo 
8 di Landsverordening wegverkeer y articulo 9 di Landsbesluit 
verkeersregels. Esaki lo crea e posibilidad pa automobilistanan 
por bira bay ambos banda, yudando asina y evitando e fluho di 
trafico riba e caminda entre Parlamento y Royal Plaza. 


Fraccion di MEP ta subraya e importancia di tuma accion pa 
facilita e fluho di trafico, particularmente riba e caminda cu ta 
vital p’e movemento di local y turistanan den e area. 


Air Navigation Services Aruba N.V. (ANSA) is responsible for providing safe, efficient and 
reliable air navigation services to the aviation industry. ANSA is seeking a 
Management Assistant for its Management Support unit. 


Management Assistant Responsibilities 


• Process all incoming and outgoing documents thru ANSA’s document management system; 
• The monthly update of ANSA’s Roadmap; 
• Collect and search, upon request of the CEO and staff members, specific documents 
or information on various topics; 
• Independently compose and draft letters, documents, and reports for the CEO and 
staff members; 
• Manage incoming telephone traffic; 
• Make proposals to improve the applicable internal administrative procedures; 
• Assist the Financial Controller with accounts payable (data entry in QuickBooks 
and online payment orders; 
• Collection of ANSA charges (accounts receivable), which involves daily updates of 
billing data, the daily operation of the billing system, and maintaining contact 
and correspondence with customers; 
• Provide flight statistics. 


Requirement/Profile: 
• Minimum HAVO diploma; 
• HBO work and think level; 
• Ample experience in a similar position; 
• Highly proficient in Excel, Word and QuickBooks; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Social skills and team player; 
• Highly motivated and with a positive attitude; 
• Able to work under pressure; 
• Change-oriented; 
• Result and customer oriented; 
• Integrity and with a professional attitude; 
• Self-reflective and improvement oriented. 


If this position appeals to you and you meet the job requirements and profile, 
please send your application letter and CV (to prove ample experience in a similar position) 
with copy of diplomas, recommendation letters, list of references and certificate of good 
conduct not later than February 23, 2024 to our HR officer e-mail: oliver.clark@ansa.aw. 
A practical test and medical assessment will form part of the hiring process. 
For more information about ANSA, visit our website www.ansa.aw. 


Parlamentario Setty Christiaans-Yarzagaray: 


Fraccion di MEP cu mocion pa urgi Gobierno facilita 
fluho di trafico entre Renaissance Marketplace y Hotel 

D 
iaranson 7 di februari ultimo Parlamento a trata e ley di 
presupuesto di DOW. E presupuesto aki ta duna tambe 
tur presupuesto financiero pa cada departamento di DOW. 
Ademas e presupuesto ta trata entre otro temanan manera 
mantencion di nos infrastructura, nos careteranan, edificio- 
nan di gobierno, renobacion di e riolering di nos pais y hopi 
mas. 


Gobierno tin Afl. 10.4 miyon 
presupuesta pa drecha careteranan 
Den e reunion publico di e presupuesto di DOW mi a puntra 
Minister President Evelyn Wever-Croes cuanto placa a wordo 
destina pa drecha e careteranan di Aruba. Aki Minister 
President a splica den su contestacion cu a aloca Afl. 2.6 
miyon di e presupuesto, mas Afl. 2.8 miyon di e post di inver- 
sion y finalmente Afl. 5 miyon adicional di e suma di RWZI 
cu no lo cay mas bao di e presupuesto di DOW. E suma total 
pues cu gobierno lo inverti pa drecha nos careteranan ta 
Afl. 10.4 miyon! Esaki ta e suma di mas grandi den 10 aña 
cu lo bay wordo inverti den nos careteranan! Sigur pueblo 
ta preocupa cu e situacion di nos infrastructura y pe moti- 
bonan ey tambe Minister President Evelyn Wever-Croes a 
sigura cu lo inverti structuralmente pa pueblo por wak paso 
pa paso con e careteranan lo wordo drecha. Esaki sigur ta 
un bon noticia pero tambe un accion necesario pa salva- 
guardia nos careteranan. 


Preguntanan di ciudadanonan 
dirigi pa Minister di Infrastructura 
Durante di e reunion publico mi a lansa varios pregunta 
pa Minister President, di cua par ta di ciudadanonan cu a 
acerca mi. 


Esaki ta algun di nan: 
1. DOW por traha un turbo-rotonde ne salida di Superfood 


cu ta subi riba caya principal? 
2. DOW por traha un “verkeersplateau” dilanti Pos Abao 59, 
cu ta un speelschool? 
3. DOW por laga traha un “verkeersplateau” bandi Anglo 
Kleuterschool na Madiki? 
4. Ki tempo gobierno lo entrega e ley pa independisa RWZI 
mirando e urgencia y necesidad pe proyecto aki keda cla? 
5. DOW ta bay traha apenas 10 verkeersplateau na 2024. 
Si por considera traha mas mirando e necesidad y peticion 
di pueblo pa esakinan. Adicionalmente mi a puntra si e dife- 
rente sorto di verkeersplateau cu ta traha di un material 
diferente ta costa mescos y si tin cu ta mas barata cu otro. 
6. Mi a menciona diferente careteranan den hopi mal estado 
manera esun di Tanki Leendert-Tankiflip, caminda prin- 
cipal di Dakota, Franse Pas, Judo Center na Tankileendert - 
Sikkens entre otro y cu mester di drechamento y pa ki tempo 
lo completa esaki. 
7. Mi a puntra pa Gobierno duna un update ki dia lo cuminsa 
ke trabaonan di drecha e riolering y caminda dilanti High 
Rise hotels. 
8. Mi a puntra Minister President riba e reduccion di e gasto di 
Goederen en Diensten di Afl.33.284.200 pa Afl.31.848.600.- 
cu ta un suma di Afl.1.435.600 menos cu 2023. 


Manda mi bo preguntanan 
Mientras e reunion publico tabata avansando, diferente 
ciudadano a cuminsa skirbi mi pa puntra Minister President 
diferente pregunta, pa asina nan por haya nan contesta 
mesora. Den mi prome y segundo tanda mi a comparti e 
preguntanan y a haya e contestacion riba esakinan. 


Si acaso bo tabata tin un pregunta, manda mi esaki via 
mi e-mail of un di mi medionan social y mi lo sa di dirigi 
bo preguntanan na e minister concerni. Manera mi haya e 
contestacion mi lo comparti esaki cu bo. 


Parlamentario Marco Berlis (MEP): 


Debate di presupuesto pa drecha nos infrastructura 

E 
parlamento nobo di Sint Maarten a sinta ayera. Pa 10’or 
di mainta a comproba e credencialnan di e parlamen- 
tarionan nobo durante un sesion publico y a cera e peri- 
odo parlamentario 2020-2024. Despues di e verificacion 
di credencial, e miembronan a huramenta dilanti goberna- 
dor Ajamu Baly. E parlamento nobo a scoge un presidente, 
un vice-presidente y un di dos vice-presidente durante nan 
prome sesion. Hunto nan ta forma e presidencia di parla- 
mento y lo determina e direccion di parlamento durante e 
proximo cuater añanan. 


E resultado final di e eleccion di dia 11 di januari ta cu 
National Alliance a converti den e partido mas grandi cu 
3455 voto y cuater asiento. Partido UP, cu 2814 voto, a haya 
tres asiento. Tin cuater partido cu a haya dos asiento cada 
uno: NOW cu 1481 voto, PFP cu 1717 voto, DP cu 1970 voto 
y URSM cu 2028 voto. 


Miembro di parlamento 
E candidatonan cu a drenta parlamento ta Egbert Doran, 
Sylveria Jacobs, Cloyd Marlin y Ardwell Irion pa National 
Alliance. P’e partido UP esakinan t’e candidatonan Omar 
Ottley, Akeem Arrindell y Francisco Lacroes. Luc Mercelina y 
Shamira Roosenburg di URSM. 
Sarah Wescott-Williams y Grysha Heyliger-Marten t’e parla- 
mentarionan di partido DP. Pa PFP, e candidatonan na 
parlamento ta Ludmilla de Weever y Melissa Gumbs y pa 
partido NOW, a asumi nan cargo, e candidatonan Christophe 
Emmanuel y Kevin Maingrette. 


Coalicion 
E partidonan URSM, DP, PFP y NOW a firma dia 13 di januari 
un acuerdo di disponibilidad cu ta inclui un division di e dos 
posicionnan ministerial entre e partidonan. Gobernador Baly 
a nombra Mercelna formado cu e peticion di forma un gobi- 
erno entre e cuater partidonan. E tin te cu dia 4 di maart pa 
presenta su informe final. 


Baly ta pidi e coalicion nobo pa kere den stabilidad politico 
mediante e nombramento di minister cu ta dicidido pa imple- 
menta un acuerdo di coalicion cu e obhetivo di promove e 


bienestar di Sint Maarten y e pueblo di e isla. 


E formado tambe lo mester elabora un programa di gobierno 
cu ta coresponde n’e programanan politico di e cuater parti- 
donan, e prioridadnan cu e gobernador a fiha e informadonan 
den su orden di dia 19 di januari y e analisis cu e informa- 
donan a haci den nan informe final di dia 2 di februari. Baly 
a enfatisa tambe e importancia di e cumplimento estricto 
di e reglanan estableci p’e proceso di formacion incluyendo 
e criterionan cu e candidatonan p’e posicionnan ministerial 
mester cumpli cu ne durante e proceso di seleccion. 


Minister 
E propio Mercelina t’e candidato n’e funcion di Prome 
Minister. URSM tambe a negosha cu Ministerio di Salud, 
Desaroyo Social y Trabao, pero ainda no sa ken lo ta designa 
p’e funcion aki. Lider di partido PD, Sarah Wescott-William 
no lo converti den minister, pero lo asumi e funcion di presi- 
dente di parlamento. 


Otro nomber cu ta circula ta di Viren Kotai como candidato 
di PD p’e posicion di Minister di Finansa. Ainda no sa ken 
lo converti den e Minister di Turismo, Asunto Economico, 
Transporte y Telecomunicacion di DP, pero tin rumor cu e 
casa di Theo Heyliger, Heyliger-Marten, t’e candidato p’e 
posicion aki. 


Otro cargo ministerial cu tin hopi rumor riba dje ta di Husticia. 
Partido NOW a negosha e cartera aki hunto cu e cartera di 
Educacion, Cultura, Hubentud y Deporte. Inicialmente por a 
scucha cu Lyndon Lewis lo t’e candidato p’e funcion di Fiscal 
General. Awo ta menciona nomber di e partido politico di 
NOW, Christophe Emmanuel como posibel candidato. 


PFP probablemente lo presenta Raeyhon Peterson como 
candidato p’e minister di Vivienda, Planificacion Teritorial, 
Medio Ambiente y Infrastructura, VROM. Peterson tambe lo 
converti den e vice-prome minister. 
Como candidato n’e funcion di Minister Plenipotenciario na 
Den Haag, PFP kier presenta Patrice Gumbs. 


Sint Maarten tin un parlamento nobo 

U 
n lik di awa radioactivo a tuma luga 
diaranson den e central nuclear di 
Fukushima, segun e cadena NHK a in- 
forma. 


E ekipo cu ta traha riba e planta a 
descubri cu awa cu material radioac- 
tivo tabata filtra for di e murayanan di 
un edificio cu ta alberga ekipo di purifi- 
cacion di awa contamina. 


Tokyo 
electric 
Power 
Company 
(TEPCO), e empresa encarga pa 
maneha e central, ta afirma cu te asina 
leu no a confirma efecto externo, pero 
ta calcula cu a filtra aproximadamente 
5,5 ton di awa y parti di dje por a inunda 
vloer di e luga. 
Despues di e desaster nuclear di 
Fukushima na 2011, tur e centralnan 
nuclear di Hapon a wordo cera tempo- 


ralmente pa realisa inspeccion y 
cumpli cu e standardnan mas estricto. 
Gobierno di e pais tin planea pa pone 
nan bek den funcion, pero e proceso 
a complica, den parti, debi n’e “senti- 


mento antinuclear” persistente di e 
poblacion. 
Desde e desaster di Fukushima, sola- 
mente 12 di e 33 reactornan operativo 
a wordo cend’i. 


A produci lik di awa radioactivo den e central nuclear di Fukushima 

Un aerolinea lo pisa pasahero y nan 
ekipahe di man prome cu nan subi avion 


E 
aerolinea Finlandes Finnair lo pisa e pasa- 
heronan n’e aeropuerto di Helsinki prome 
cu nan subi avion. 


E pisahenan lo tuma luga na februari, april y 
mei. E datonan recopila p’e aerolinea lo wordo 
uza den futuro pa optimalisa e calculonan 
di stabilidad di e avionnan actual di Finnair, 
segun un comunicado di e compania. 
E pisahe lo ta boluntario y anonimo, Finnair a 
sigura. Solamente e empleadonan di e aero- 
puerto lo mira e cifranan riba e balansa y 
fuera di esey, no lo registra nomber di e pasa- 
hero ni tampoco e number di boarding pass. 
E datonan ricibi lo wordo procesa p’e Agencia 
Finlandes di Transporte y Comunicacion, 
Traficom, di juli pa september 2024. Lo 
uza nan pa calcula e stabilidad y carga di e 
avionnan p’e periodo comprende entre 2025 
h 2030. 
No ta prome biaha cu Finnair ta pisa pasa- 
hero, ya nan a hacie na 2017 y 2018. E vocero 
di e empresa, Satu Munnukka, a señala cu 
den e estudio aki a participa hopi boluntario, 
tanto turista como biahero di negoshi y cu e 
datonan mester actualisa cada cinco aña. 

E 
storia di amor di un pareha a bira famoso riba TikTok 
pa aparenta di tin e “romance perfecto” tabatin un fi- 
nal tragico despues cu e homber supuestamente a hinca su 
pareha te mat’e. 
Mateus Johannes, di 28 aña, a aparece siman pasa dilanti 
corte Britanico, acusa di a asesina Claudia Kambanza, di 
22 aña. E victima, cu a wordo hinca marduga di dia 26 di 
januari, a muri poco despues di a hib’e hospital. 
E pareha, fo’i Namibia, tabata maneha un cuenta hunto 
riba TikTok caminda cu nan tabata comparti video riba nan 
relacion y tabata haya miles di views. Algun di e videonan 
tabata mustra Johannes regalando Kambaza regalo costoso, 
manera bouquet di flor, placa y sapato di marca. 



“Claudia tabata un persona amabel y alegre di bon curason, 
cu no tabatin miedo di reto y semper tabata kier bon pa otro 
hende,” famia di e victima a indica a traves di un comuni- 
cado publica pa Polis di Humberside. 


Di su parti, a pone Johannes den prizon preventivo y lo 
aparece dilanti corte di Corona di Hull dia 29 di maart. Ainda 
e causanan di e asesinato ta desconoci. 


U 
n miembro di e ekipo cu tabata traha den 
e siguiente serie di television di Marvel 
“Wonder Man” a fayece den e set despues di 
a cay for di un stelashi halto, e cadena di tele- 
vision CBS, a informa diamars, citando polis 
di Los Angeles. 


E incidente a sosode den e centro Radford di 
Marvel Studios na Los Angeles, cerca di 7’or di 
mainta, ora cu ainda no a cuminsa filma. Juan 
Carlos Osorio, di 41 aña, cu tabata montando 
e stelashi pa wanta luz, camara y otro cos, a 
cay for di un pasarela y a fayece n’e sitio pa 
motibo di e heridanan. Un vocero di Marvel a 
confirma e accidente. 
Di su parti, e Aliansa Internacional di 
Empleado di Escenario Teatral (IATSE) a emiti 
un comunicado caminda cu ta afirma cu e 
organisacion ta “den shock y profundamente 
tristo p’e perdida tragico aki.” 


E filmacion di “Wonder Man”, un serie di 
Disney+, a reanuda januari, despues di a 
retrasa door di e welganan di Hollywood cu 
a tuma luga aña pasa. E serie ta enfoca riba 


Nan tabata propaga nan ‘romance perfecto’ 
Popular ‘TikToker’ a 
hinca su pareha mata 


Empleado di Marvel Studios ta muri durante un accidente den e set 


Simon Williams, cu ta uni n’e mundo di superheroe despues di a ricibi 
poder sobrenatural. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
en e republica Ruso di Baskortostan, un mucha homber 
di 11 aña, a salba su ruman muhe chikito di un homber 
cu a purba di rapt’e cu forsa, e forsanan di orden local a in- 
forma diamars. 
Un video graba p’e camaranan di vigilancia a capta momento 
cu e individuo a gara man di e mucha di 7 aña mientras cu 
e tabata cana cu su ruman homber den un patio di edificio 


Mucha ta salba su ruman muhe di 
homber cu a purba di secuestr’e 


residencial di e ciudad di Sterlitamak y a purba di huy cu ne. 
Inmediatamente, e mucha a wanta su ruman nan su man y 
no a permitie pa bay cu ne, pa despues e homber desconoci 
a huy bay. 
Den un combersacion cu RT, tata di e muchanan a bisa cu su 
yiu muhe tin un golpi na su man robes debi cu e sospechoso 
a ranc’e cu forsa. 
E Departamento di e Comite di Investigacion di Rusia p’e 
Republica di Bashkortostan, a comunica cu a habri un causa 
penal pa intento di secuestro di un menor. 
Despues di a realisa accion di investigacion y actividad oper- 
ativo di buskeda, e forsanan orden a identifica e sospechoso, 
cu a resulta di ta un residente di Sterlitamak di 18 aña di 
edad. “Actualmente, ta efectuando accion di investigacion 
cu ne, ta estableciendo e motibo di e atacado, ta planea pa 
realisa un test forense psicologico y psikiatrico y lo haci un 
investigacion legal di su actonan,” E Comite di Investigacion 
a informa. 

B 
ucuti & Tara Beach 
Resort, Aruba ta an- 
uncia su debut como un 
Hotel/Resort prestigioso 
cu a gana e Forbes Trav- 
el 
Guide 
Recommend- 
ed Award. Forbes Travel 
Guide, e sistema di ratificacion global pa hotelnan di luho, 
restaurantnan y spa, a anuncia awe su premionan Star pa 
2024. 


Bayendo mas leu cu paisahenan impresionante 
Forbes Travel Guide t’e unico sistema di ratificacion global 
pa hotel di luho, restaurantnan, y spa. E unico manera pa ser 
considera p’e honor aki ta pa medio di un proceso di inspec- 
cion independiente. Nan inspectornan profesional anonimo ta 
evalua un propiedad contra 900 obhetonan cu standardnan 
exigente, poniendo enfasis ariba servicio excepcional, pa 
yuda biaheronan exigente selecciona e miho experencianan 
di luho den mundo. Bayendo mas leu cu paisahenan impre- 
sionante, Forbes Travel Guide ta pone enfasis ariba servicio 
excepcional indicando cu con un bishita ta pone un huesped 
sinti ta locual ta conta mas. 


Inspeccion anonimo ta revela “Bo lo sinti hopi bon pa keda 
aki, den tur sentido.” 
E ultima edicion di Forbes Travel Guide su lista anual di 
Clasificacion Star ta pone Bucuti & Tara na un nivel halto pa 
cu su compromiso firme na romance, bienestar y sostenibi- 
lidad. For di e anotacionnan di e inspector di hotel ta resalta 
e combinacion di un consehera personal pa cada pareha cu 
ta inclui itinerarionan altamente personalisa. Ta curasha 
huespednan pa experencia e programa di bienestar dedica 
di Bucuti & Tara dirigi pa specialistanan di bienestar certi- 
fica, y pa hasi e spa un parti di nan experencia di vacacion 
multisensorial. Culineria ta wordo celebra pa su cena roman- 
tico riba beach, su enfoke balansa, porcionnan saludabel, y 
e SandBar exclusivamente reserva pa huespednan. 


Pa esnan aventurero, itinerarionan di tera y lama ta duna 
huespednan e oportunidad pa disfruta di e paisahe y bida 
salvahe di e isla hunto cu su awanan turquesa ideal pa 
snorkel entre bida marina of nabega riba lama. 


E recomendacion ta inclui e exito di sostenibilidad di Bucuti 
& Tara mientras e resort ta sigui su caminda pa certificacion 


Net Zero. Aceptando practicanan consciente pa naturalesa, 
Forbes Travel Guide ta elogia Bucuti & Tara pa sobresali 
como e resort ku tin e mas certificacion eco den Caribe y pa 
t’e prome resort certifica carbón-neutral. 


Bucuti & Tara a ricibi e Premio Global di Nacionnan Uni 
2020 pa Clima Neutral awor, un distincion cu generalmente 
ta reserva pa companianan internacional grandi, e boutique 
hotel aki cu 104 acomodacion ta un berdadero pionero eco. 
Forbes Travel Guide ta comparti, “Keda aki no solamente 
ta ofrece un experencia unico y intimo, sino tambe ta laga 
huespednan sinti nan mes bon tocante nan impacto ambi- 
ental den tur sentido.” 


“Ta un placer distinto pa tin Bucuti & Tara Beach Resort, 
Aruba, debutando como un propiedad recomenda pa Forbes 
Travel Guide, y resonando cu e punto mas halto di stan- 
dardnan door di wordo reconoci como un sinfonia di luho 
relaha, servicio personalisa y experencianan unico, cu ta 
respeta otro y nos planeta comun,” Ewald Biemans, Donjo/ 
CEO di Bucuti & Tara Beach Resort, Aruba, ta comparti. 


“E premionan Star di e aña aki ta refleha e crecemento 
pronostica den demanda pa experencianan di biahe mas entu- 
siasma,” segun Amanda Frasier, Presidente di Cualificacion 
pa Forbes Travel Guide. “Bucuti & Tara Beach Resort, Aruba 
ta ofrece n’e nivel mas halto di nan habilidad y ta reimagina 
e futuro di luho den diseño, cena y bienestar. Nos ta elogia 
tur e ganadonan di 2024 pa continuamente ofrece un exper- 
encia nobo y refrescante pa huespednan.” 


Pa mas informacion visita https://www.bucuti.com/ 


E unico Resort/Hotel neutro den carbono den Caribe ta haci su debut den e guia di biahe recomenda den Forbes pa aña 2024 
Bucuti & Tara Beach Resort Aruba, ta forma 
parti di e importante coleccion mundialmente 


Diabierna, 9 Februari 2024 
COMUNIDAD 
20 
AWEMainta 


U 
NESCO Aruba ta anuncia su lista 
general di e dianan Internacional 
di Februari. 


Cada dia Internacional ta brinda 
organisacionnan y/of personanan cu 
ta traha den e area ey e oportunidad 
pa organisa actividadnan relaciona cu 
e tema di e dia. Di e manera ey un Dia 
Internacional ta bira un trampolin pa 
conscientisa pueblo door di organisa 
eventonan pa comparti informacion, 
activa interes y crea compromiso. 


No tin limite na ken por ta envolvi: 
Agencianan di Nacionnan Uni, sector 
publico y priva, gobiernonan, sociedad 
civil, scolnan, universidadnan y publico 
en general. Tur por participa na un 
dia asina of organisa un evento pa 
crea consciencia rond di e topico. 
Por 
promove 
tambe 
cooperacion 
entre organisacionnan, demostrando 


formanan di traha cu ta sostenibel y 
innovativo. 
Aki ta e dianan pa luna di februari 
hunto cu nan website unda por haya 
mas informacion: 


11 Februari - International Day of 
Women and Girls in Science 
https://www.unesco.org/en/days/ 
women-girls-science 


Dia Internacional di Muhe y Mucha Muhe 
den ciencia, riba 11 di februari, ta imple- 
menta pa UNESCO y UN-Muhernan, 
den colaborashon cu institucion nan 
y partner di sociedad civil cu tin como 
meta pa stimula muhernan y mucha 
muhe den ciencia. E dia aki ta un opor- 
tunidad pa promove acceso y partici- 
pacion pleno y igual pa muhernan y 
mucha muhe den ciencia. Igualdad di 
sexo ta un prioridad global pa UNESCO, 


y e sosten di mucha muhernan, nan 
educacion y nan habilidad completo 
pa haci nan ideanan realidad ta palan- 
canan pa desaroyo y pa paz. 


13 Februari - World Radio Day 
https://www.unesco.org/en/days/ 
world-radio 


Den un era marca pa e rapidez impre- 
cionante di innovacion tecnologico y e 
rapidez di un plataforma nobo deslum- 
brante tras di otro, Radio ta cuminsa 
su di dos siglo di servicio como un di e 
formanan di medionan mas confiabel y 
ampliamente uza rond mundo. 


Proclama na 2011 pa e Miembro di 
UNESCO y adopta pa Asamblea General 
di Nacionan Uni na 2012 como un Dia 
Internacional di UN, 13 di februari a 
bira Dia Mundial di Radio (DMR). Radio, 
como un tecnologia, ciencia, medi- 
onan di comunicacion 
y sistema di program- 
acion di elementonan 
audio tin raiz te na siglo 
1800 pues por ta sigur 
cu e medio aki ta den 
su di dos siglo. 


21 
Februari 
- 
International 
Mother 
Language Day 
https://www.unesco. 
org/en/days/mother- 
language 


Dia 
Internacional 
di 
Lenga Materno e dia aki 
ta celebra diversidad 
linguistico y promove 
multilingualismo. 


E ta enfatisa e impor- 
tancia di preserva y 
promove 
lenga 
nan 
materno 
pa 
trece 
comprension cultural y 
harmonia global. 


Lista Dianan Internacional di UNESCO den Februari 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 

U 
n ekipo multidisciplinario di investigado inter- 
nacional dirigi p’e specialista den KNO-Ciru- 
gano di cabes y nek, Lauren K. Dillard, di e Univer- 
sidad Medico di South Carolina (Merca), ta adverti 


cu video games por pone miyones di persona na 
riesgo di sufri un perdida di oido permanente. E in- 
vestigacion, publica recientemente den BMJ Public 
Health, ta conclui cu si pasa hopi tempo cu head- 
phone scuchando zonido di atake, tema musical y 


grito di bataya, ta aumenta e riesgo di sufri daño 
definitivo n’e oido. 
E cientificonan a realisa un revision sistematico di 
e literatura cientifico actualisa, enfoca riba e anal- 
isis di e relacion entre video games y e perdida di 


oido y/of e tinnitus (sensacion di scucha zonido 
cu no ta bin di exterior). A pesar di existi poco 


estudio riba esaki y ta cu un espacio basta grandi 
di tempo, e specialistanan a identifica 14 articulo 
unico cu ta trata e problematica aki. Den conhunto 
di nan, a participa mas di 50 mil persona di nuebe 
pais y a tuma den consideracion un variedad di 
circunstancia di wega, incluyendo computer y 
console domestico, wega mobil, centro di wega y 


deporte electronico. 
Riba e nivel 


E reglanan estableci p’e Organisacion Mundial 
di Salud (WHO) ta mustra cu e adultonan por 
soporta cu siguridad nivel di zonido pa siman di 
mas of menos 80 dB (decibel) durante 40 ora y 90 
dB solamente pa 4 ora, mientras cu 95 dB den e 
lapso di 1 ora y 15 minuut, prome cu core e riesgo 


di perde e oido. 


Den e sentido aki, un di e investigacionnan analisa 
a haya cu mas di 10 miyon Mericano por ta exponi 


na nivel di zonido “halto” of “hopi halto” danki na 


Ta adverti di e peliger cu video games ta trece cu ne 


video games. Otro a describi como preocupante cu e volumen promedio di head- 
phone den un cuater wega di tiro tabata entre 88,5 y 91,2 dB, mientras cu un di 


tres ta conclui cu e zonidonan di rafaga di desordo breve y fuerte di tiro of choke 
por yega na un maximo di 119 dB. 
Algun estudio consulta ta señala cu e uzo di wega ta aumenta e probabilidadnan 
di un perdida di oido autoinforma, mientras cu tres di nan, localisa den centro 


di wega, a haya nivel di zonido di entre 80 y 90 dB y dos a descubri cu e ambi- 
entenan aki a aumenta e posibilidad di sufri “tinnitus” severo y perdida di oido 
di zonido di frecuencia halto. Un publicacion riba wea mobil a yega n’e conclu- 
sion cu e nivel di zonido promedio tabata di 43,2 dB loke ta ilustra cu e forma di 


entretenimento aki ta menos preocupante, den por lo menos pa nos oido. 


Limitacion di estudio y perspectiva 
E autornan di e trabao actual ta indica cu, aunke te aworaki ta bastante limita, 
e evidencia ta disponibel, apunta den un ultimo instancia, n’e weganan como 


probabel fuente di scuchamento insigur. Considerando e criterionan aki, ta 
sostene cu tin mester di un investigacion adicional riba e relacionnan aki, hunto 
cu e medidanan pa promove un scuchamento sigur entre e hungadonan. No ta 
trata solamente di baha e volumen. Tanto e volumen como e tempo di exposicion 
ta influencia den e impacto cu e zonido por tin riba e oido. 


“E hallazgonan ta indica cu por ta necesario priorisa intervencion, manera inici- 
ativa enfoca riba educacion y e conscientisacion riba e riesgonan potencial di 
wega, cu por yuda promove un scuchamento entre e hungadonan,” e ekipo di 
experto a skirbi. 


Diabierna, 9 Februari 2024 
COMUNIDAD 
22 
AWEMainta 


A 
we ta un dia grandi y historico pa Aruba, ya cu nos ta re- 
corda cu 53 aña pasa partido MEP a ser funda pa Betico 
Croes dfm. E fundacion a tuma luga dia 9 di februari 1971 
na cas di Betico Croes, esta Cumana 84. Tabata presente 
mas o menos 600 lider di bario for di tur parti di Aruba. Du- 
rante e reunion aki a scoge un nomber entre e multitud pre- 
sente y esaki a bira Movimiento Electoral di Pueblo (MEP). 
E fundacion oficial mes di MEP tabata durante un Congreso 
teni riba 14 di februari 1971 den teatro Rialto na Playa. E 
prome directiva di MEP tabata consisti di e siguiente person- 
anan: Betico Croes, lider y presidente di MEP y e otro miem- 
bronan tabata Efraim de Kort, Daniel Leo, Jossy Croes, Sixto 
Feliciano, Watty Vos y Cezare Terzano. Tambe tabata pre- 
sente Roland Lacle, Rafael Wever y Delwyn Gomez. 


UNION DEN HENTER PUEBLO DI ARUBA 
Cu e fundacion aki tambe e panorama politico na Aruba a 
cambia completamente, ya cu MEP a pone un movimiento 
den marcha cu a percura pa caba cu tur segregacion cu 
den e epoca ey tabata existi riba e isla aki. Desde principio 
partido MEP a pone su dilanti e ideologia social democrata, 
nos structura estatal y union di henter e pueblo Arubano, sin 
distincion di rasa, color, districto, religion, status social etc. 
Den apenas dos luna di tempo e partido aki a logra obtene 
un tercera parti di e electorado Arubano, esta 7 asiento for 
di 21. Desde e tempo ey MEP a crece drasticamente, tanto 
den voto como den asiento y a bira un partido grandi, pres- 
tigioso y respeta den comunidad. Sin duda algun cu MEP a 
bira e vehiculo principal di nos Libertador Betico Croes den 
su lucha pa nos Status Aparte. 


MEP Y STATUS APARTE 
MEP ta un partido cu desde su fundacion a conoce tres lider, 
esta Betico Croes (1971-1985), nos lider honorario Nelson 
Oduber (1986-2011) y desde 2011 nos lider actual sra. 
Evelyn Wever-Croes. MEP ta un partido di cual despues di 
morto di su lider Betico Croes a wordo bisa na Hulanda cu 
“Betico dood, MEP dood”. Sinembargo te cu awe MEP ta mas 
bibo cu nunca y actualmente e partido mas grandi di Aruba y 
semper para cla pa sali na vanguardia di e pueblo Arubano. 
MEP ta e partido cu a percura pa nos simbolonan di union y 
libertad, esta nos himno y bandera, nos moneda, nos orto- 
grafia, nos propio constitucion, gobierno, parlamento, nos 
propio Gobernador, Banco Central etc. Den henter e lucha 
pa Status Aparte a resalta e accionnan di augustus 1977, ya 
cu tabata danki na e accionnan aki cu Aruba a wordo scucha 


door di Hulanda. Finalmente e deseo di Aruba a wordo 
concretisa durante e Conferencia di Mesa Rondo na 1983 
na unda nos derecho di autodeterminacion a ser reconoci 
y aproba pa nos sali for di Antias dia 1 di januari 1986 y cu 
nos lo bira independiente dia 1 di januari 1996 den un Man 
Comunidad cu Hulanda. 


SHRAPMENTO DI FECHA DI INDEPENDENCIA 
Y ta cu honor dia 13 di juli 1990 ex Prome Minister Nelson 
Oduber a percura pa schrap e fecha di Independencia 1996 
for di den Statuut, pero manteniendo e derecho pa bira inde- 
pendiente dia cu e pueblo aki den un referendum dicidi esaki 
den su mayoria cu aprobacion di 2/3 parti di Parlamento, 
cual ta un garantia solido y responsabel. Hecho ta cu ta 
danki na e logro di Status Aparte na 1986 cu MEP a realisa, 
Aruba a haya e instrumentonan economico pa por a sigui 
desaroya e pais aki. Otro logronan importante di MEP tabata 
entre otro e reapertura di e refineria Coastal, 
>> 


Partido MEP ta celebra su 53 aniversario! 


Un partido prestigioso cu semper a traha na 
bienestar y felicidad di henter e pueblo Arubano 

e solucion pa e problema di garantianan hotelero 
(SACE), entrada di 250 miyon florin di Plant NV, 
280 miyon florin di BBO Valero, firmamento di 
e Tax Information Exchange Agreement (TIEA) 
cu Merca y Spaña, US Customs and Preclearance 
pa jetnan priva. 


SURPLUSNAN IMPRESIONANTE 
Durante e periodo den oposicion di 2010 pa 
2017, MEP bao liderazgo di sra. Evelyn Wever- 
Croes a hiba batayanan fuerte caminda semper 
nos partido a para pa integridad y honestidad. 
MEP a denuncia fuertemente e desaster finan- 
ciero cu a ser ocasiona pa e gobierno di AVP, a 
produci rapportnan, e.o. ‘Feestvierend ten onder- 
gaan’ pa mustra tur instancia y pueblo en general 
cu mester bin un cambio drastico den e maneho 
di finansa publico, ya cu nos pais tabata para na 
rand di bancarota cu un Megadebe hamas visto 
den historia di Aruba. Hecho ta cu bao gober- 
nacion di Prome Minister Evelyn Wever-Croes, 
pais Aruba a logra recupera exitosamente di e 
pandemia devastador y pais Aruba a sali padi- 
lanti exitosamente cu un finansa publico stabiel 
cu surplusnan impresionante na 2023 y 2024. 
Sin duda cu un maneho dinamico a ser imple- 
menta riba tereno di turismo. Tur e cifranan ta 
papia pa nan mes y cu a conduci na un crece- 
mento economico ehemplar den e ultimo añanan. 


MEP kier a gradici tur esnan cu a funda e partido 
53 aña pasa, na nos lider inmortal Betico Croes, 
nos lider honorario Nelson Oduber, nos lider 
actual Evelyn Wever-Croes, tur e candidatonan, 
directivanan di bario, Forza Femenina Grace, HOT, 
Fundacion Formacion Politico Nelson Oduber, 
Fundacion Ir. Cesare Terzano, militantenan y 
tur e votadonan pa cu e 53 aña di existencia di 
nos partido. Na esnan cu a yega di aparece riba 
lista y cu a bay laga nos, un palabra di gratitud y 
aprecio pa tur locual nan a haci pa MEP y cu nos 
Creador duna nan sosiego eterno. MEP semper 
di pueblo, cu pueblo y pa pueblo. 

R 
iba 9 di februari 1971, Movimiento Electoral di Pueblo 
(MEP) a keda funda door di Betico Croes den feliz memo- 
ria na su propio cas. Parlamentario Ricky Hoek a indica cu 
actualmente MEP ta e unico partido politico democratico na 
Aruba cu ta eligi su lider pa medio di un congreso. 


Durante e congreso e sostenedonan ta vota pa e candida- 
tonan cu a postula nan mes pa ta lider di e partido geel. 
Desde 1971 e mision di MEP pa sali na vanguardia di pueblo 
a cuminsa. 


Durante añanan 70 y 80 MEP a uni e pueblo Arubano cu awe 
gran mayoria di nos tur ta forma parti di dje. Pa 53 aña largo 
MEP su vision y mision ta pa Aruba cana y traha nos mesun 
caminda di progreso, uzando tur e oportunidadnan cu tin pa 
asina crea e bida cu nos mes ta desea. E mision di MEP ta 
sigui te cu e dia di awe. 


Durante cinco decada MEP a conoce 3 diferente lider, dife- 
rente candidato y diferente politico tanto den e funcion di 
minister of Parlamentario. 


MEP a crea un union bou di habitantenan di Aruba cu a kere 
firmemente den e autonomia di nos pais. E pueblo Arubano 
cu a crea su mesun caminda durante e ultimo 38 añanan di 
nos Status Aparte. MEP ta e vehiculo politico cu ta brinda 
tur ciudadano e oportunidad pa den union y comprende- 
mento traha nos caminda, traha na nos progreso y crea e 
bida ideal cu nos ta desea. 


Di e forma aki Aruba tin un Movimiento Electoral di Pueblo 
cu durante 53 aña a pone su mes na disposicion di su pueblo 
pa e pueblo ta esun beneficioso. 


“Palabra di felicitacion na lider di Movimiento Electoral di 
Pueblo, na su ministernan, su parlamentarionan, candida- 
tonan y sostenedornan cu e empuhe cu nan ta duna na e 
partido prestigioso aki”, Ricky Hoek a expresa. 


Parlamentario Ricky Hoek (MEP): 


MEP ta conmemora e mision cu cua a keda funda 53 aña pasa 

Receta 
TIEMPO PREVIO:15 minutos 
HORA DE COCINAR:15 minutos 
TIEMPO TOTAL:30 minutos 
2SERVICIO 


Ingredientes: 
1 libra de filete de salmón con piel 
1,5 taza de leche de coco 
1/2 oz. Limoncillo, finamente cortado 
1 cucharada. Jengibre picado 
3 dientes de ajo, picados 
1 cucharada. Jugo de lima 
1/4 cucharadita Cáscara de limón 
1 cucharada. Salsa de pescado 
1 cucharada. Salsa De Chile 
1 cucharada. Azúcar morena 
1 pizca de sal 
1 pizca de pimienta negra 
PARA LA guarnición 
1/2 lima mediana , en rodajas finas 


Direcciones: 
1. Coloque el filete de salmón con la piel hacia arriba sobre 
una tabla de cortar, haga varios cortes paralelos a lo largo 
de la piel y córtelo en 3 filetes del mismo tamaño. Use sus 
dedos para frotar 1 cucharadita de aceite en la parte supe- 


rior, inferior y los lados de los filetes de salmón, luego sazone 
ambos lados del pescado con ½ cucharadita de sal. 
  
2. Calienta 1 cucharada de aceite en una sartén de hierro 
fundido a fuego medio-bajo. Coloque los filetes de salmón, 
con la piel hacia abajo, en la sartén y déjelos cocinar durante 
4 minutos, hasta que la piel esté crujiente y dorada. Voltee 
los filetes con una espátula y cocine hasta que el pescado 
esté firme al tacto, aproximadamente de 3 a 4 minutos. 
Retire el pescado de la sartén y transfiéralo a un plato. 
  
3. En la misma sartén, saltee el jengibre, el ajo y la hierba 
de limón en el aceite restante a fuego medio-alto, hasta que 
estén aromáticos. Agregue la salsa de chile y la leche de 
coco, agregue el azúcar moreno y la salsa de pescado, luego 
sazone con ½ cucharadita de sal y pimienta negra. Lleva la 
mezcla a ebullición. Agregue la ralladura de lima y el jugo, 
luego coloque los filetes de salmón, con la piel hacia abajo, 
en la sartén. Cocine el salmón durante 3 minutos, hasta que 
absorba la salsa. Apaga el fuego. 
  
4. Cubra cada filete con lima, rodajas de chile y cilantro 
picado. Servir inmediatamente. 
  
NOTAS FINALES 
También puede agregar fideos cocidos a la salsa para 
obtener una comida más abundante. 


Salmón tailandés con coco y lima 


Este salmón con coco y lima al estilo tailandés está lleno de brillantes sabores a lima con la cantidad justa de cremosidad de 
la leche de coco; sírvelo junto con los carbohidratos que elijas para disfrutar de una comida saludable. 

Fortaleza pa Famia 


Sinceramente, Pastor Marcel Balootje 


E asunto aki a sali for di man, e cantidad di divorcio riba 
nos isla ta grandi, y mas ainda famia kibra, violencia rela- 
cional y domestico, adiccion na alcohol y droga, y abuso 
verbal y fisico, ta for di control. 


Abandono di hogar a bira algo normal, tanto pa mayornan 
mes, como pa yiunan cu no por soporta e bida cu nan 
mayornan ta hibando. 


Hopi mucha cu ta cera den prizon no ta eyden pasobra nan 
a comete un delito solamente, pero nan ta eyden pa negli- 
gencia di nan mayornan, cu a prefera Adulterio, Adiccion y 
Abuso enbes di cria mucha decente y obediente. . 


Nos por yama e situacion aki e tripel A, cual ta un situacion 
cu ta visibel den hopi famia. 


Nos no mester lubida cu matrimonio no ta un contracto, 
pero un convenio entre Dios, un homber y un muhe. 
Matrimonio a wordo institui pa Dios. Pasobra ta Dios a mira 
cu no ta bon p’e homber ta su so y e a dun’e un ayudante 
cual e por comparti bida, cual Adam a yama muhe pasobra 
e ta weso di mi wesonan y carni di mi carni a wordo saca 
for di Homber (Genesis 2:23). 


P’esey e homber lo bandona su tata y su mama y lo uni cu 
su esposa y nan lo bira un carni, (Genesis 2:24). 


E decadencia cu ta asotando nos aki, placa no por 
solucion’e, pasobra placa no ta bay yega, pa cubri pica, 
rebeldia y abominacion. 
Hende a bira lomba pa Dios, pa moral, decencia y respet, y 
adapta nan mes na tur clase di inmoralidad cu por presenta 
den nan bida. 
Esaki t’e consecuencia ora porta wordo habri pa pica. 
Hende no tin solucion pe solamente Dios por tene miseri- 
cordia, pasobra a yega tempo pa hende bolbe bek na Dios. 


No lubida locual Señor a bisa: 
Si mi pueblo cu a wordo yama na mi nomber, humiya 
nan mes y haci oracion, y busca Mi cara, y bira for di nan 
mal camindanan, e ora ey lo Mi tende for di cielo, y lo Mi 
pordona nan pica y cura nan tera (2 Cronicanan 7:14) 


Caminda Adulterio, Adiccion, Abuso, Abandono ta presente 
den un hogar, e hogar ey ta destina pa caba na nada, y ta 
solamente cu intervencion di Dios e por wordo rescata. 


Ta hopi tristo pa tende con hombernan casa. ta cobra dia 
24 por ehempel, nan ta disparce y keda mas cu ocho dia for 
di cas, y ora nan bin cas bek, nan ta blo bashi, sin ningun 
cen pasobra tur e placa a bay na adiccion. 


Y tambe ta conta pa hende muhe, cu tur dia ta makiya mas 
bunita posibel, pero tras di e makiyahe aki ta sconde un 
gran adiccion, pasobra fin di luna tin cuenta di droga pa 
paga, prome cu cumpra cuminda pa cas. 


E situacion ta mas alarmante cu nos ta pensa, y mester 
di un intervencion rapido, pa asina nos por logra salba 
un gran cantidad di famia cu ta envolvi den e situacion 
penoso aki. 


Nos mester bolbe bek na arepentimento, oracion y pidi 
Dios, tene misericordia di henter e isla aki, nos mester 
pone orguyo un banda, y dobla nos rudia dilanti di e 
Todopoderoso. 


Laga cada ken cu ta envolvi den Adulterio, Adiccion y 
Abuso, arepenti y pidi yudansa di Dios urgentemente, 
pasobra famia y yiunan ta cos di balora, no ta cos di haci 
wega cu ne. 


E enemigo no ta respeta, (Juan 10:10) p’esey nos tin cu 
balora locual Dios a duna nos. 


Alerta, adulterio, adiccion, y abuso, 
ta enemigo grandi di matrimonio y famia 

Ta cu curasonnan pisa nos ta 
anuncia e partida di nos: 


Sheila G.M. Trimon-López 
*21 di Mei 1962 - †4 di Februari 2024 


El a despedi di e mundo aki na paz 
dia 4 di Februari 2024, lagando recuerdonan 
inolvidabel atras y un impacto eterno den 
bida di tur esnan cu el a toca. 


Sheila ta laga atras su famia stima: 
Wilfred Trimon 
Isabella Trimon 
Zia Trimon 


Su famia ta invita bo persona pa compaña nan 
den celebracion di Sheila su remarcabel bida. 
Oportunidad pa condoleer lo ta diabierna 9 di 
Februari 2024, for di 7’or te cu 9’or di anochi. 
E encuentro lo tuma luga na Aurora Funeral 
Home, Cumana 76 Watty Vos Boulevard. 


Ceremonia di despedida lo tuma luga, diasabra 
10 di Februari 2024 di 2’or pa 4’or di atardi, 
na Aurora Funeral Home. Despues lo sali pa 
Santana Catolico de Vries na Sta Cruz. 


Bo persona su presencia ta altamente aprecia 
na e momentonan cu nos ta bin hunto pa honra 
y recorda Sheila su bida. 


Cu Sheila sosega den paz eterno y cu su spirito 
por sigui briya bunita den nos curazon. 


Cu inmenso gratitud. 
Famia Trimon. 


Cu gran dolor y tristeza den nos curason, mas 
alabez cu inmenso gratitud pa su bida y legacia, 
nos ta anuncia fayecimento di 


Sr. Harold D. Malmberg 


Esposo di sra Maud Malmberg-Brown, Tata di 
Ricardo, Lisette y Giovanni, abuelo di Thalia, 
Ricardo Jr., Samantha, Thiago, Joey y Jamiro 
y bisabuelo di Jayden y Mia. 


Rumanan Hans, Elizabeth, †Lydia, Mildred, 
Hellen, Lillian y Clyde, tur sobrino, sobrina, 
famia, amistadnan y Junta Directiva, 
Gerencia y Staff di De Palm Corporation VBA 
y tur empresa subsidiario. 


Un gran pionero y visionario di nos industria 
turistico, cu a contribui inmensamente na nos 
pais a bay sosega na paz. 


Juan 14:1-2: 1“No preocupa of rindi na 
miedo, pasobra bo a kere den Dios, awo 
confia y kere den Ami tambe. 2 E Cas di 
mi Tata tin hopi morada, y ami ta bay pa 
prepara un lugar pa boso.” 


Oportunidad pa condolencia, diahuebs 8 di 
februari 2024 di 6:00 pm pa 8:30 pm na Royal 
Funeral Home 


Acto di entiero y despedida lo tuma lugar na 
Royal Funeral Home, diabierna 9 di februari 
2024 di 9:00 am pa 11:30 am, sigi pa e 
ceremonia di despedida 11:30 am pa 12:15 
pm. Acto di cremacion lo tuma lugar den 
seno di famia. 


En bez di flor of krans, famia lo prefera un 
donacion den Harold Malmberg su nomber 
na Centro di Bario Dakota. 
Informacion di Cuenta Bancario: 
Nomber di beneficiario: Buurt- en 
Sportvereneging Dakota 
Banco: Banco di Caribe 
Number di Cuenta: 80880301 

Señor ta mi wardador, mi’n tin falta di nada. 
Den cunucu di 
yerba berde e ta pone mi sosega. 
E ta hiba mi na awa trankil, pa mi bolbe haña 
forsa. (Salmo: 23) 


Cu gran dolor y tristeza den nos curazon nos ta 
anuncia fayecimento di nos ser stima: 


Emiterio Croes 
Mihor conoci como “Emi”, “Papa Emi” 
*22-04-1931 - †06-02-2024 
Ex-empleado di LAGO y Coastal 


Esposo: 
Sra. Francisca “Chica” Croes-Croes 


Yuinan: 
Elda y Clyde Croes-Croes 
Estrellita Croes 
Nelson y Tina Croes-Croes 
Rustico y Mari Croes-Peñalosa 


Nieta y nieto: 
Varelie y Paul Jawlik-Croes 
Kristopher y Desiree Croes-Fingal 
Marina Aguilar Croes y Bruno Guerra 
Joanne Aguilar Croes y Glenrick Croes 
Caroline Aguilar Croes y Sander Rasmijn 
Emelyn Aguilar Croes y Nick Jam 
Starlyn Aguilar Croes 
Lunella Croes y Quandee Cocks 
Marianella y Ghrizanti Tromp-Croes 
Rishnuar Croes 
Richnell Croes 
Nathalyn Croes y Joshwa Godet 
Stephany Croes y Gedeon Neiba 
Eduardo Croes 
Elias Croes 


Bisanieta y bisanieto: 
James, Taylor Jawlik 
Emma Croes, Kenny Croes, Jay Arends 
Valentina, Maison Guerra 
Axl Croes 
Ghenniley Tromp y Davyck Franken 
Alyanne Nedd y Djamal Jansen, Brandon Nedd, 
Chanté Nedd, Day-sean Ignacio, Laeny Cocks 


Mayornan: 
†Fichi y †Nene Croes-Croes 


Ruman: 
Janchi, †Sita, †Chito, †Jendi, †Esi, †Da, †Maidu 


Sobrina, sobrino y famia: 
Judith, Magda, Jacky, Blanca, Joselyn, Lorena, 
Zuly, Cedric, Shirley, Jan Hendrik Jr., Gerald, 
Iraima, Danilo, Michel, Marcel, Miranda, Dora, 
Edselyn, Edwin, Anthony. 


Swa y cuña: Arturo Croes, Ambrosio Croes, Frida 
Croes, Susana Montalvo 
Tur primo y prima, iha, amistad, bisiña y demas 
famia. Nos disculpa si den nos tristeza, nos por a 
lubida un of otro famia. 


Nos ta hopi agradeci pa e bon cuido di dr. S. 
Fingal; dr. van Hoorenbeeck; tur enfermero 
y enfermera di piso 4A di Dr Horacio Oduber 
Hospital. 


Nos ta invita tur famia y conocirnan pa compaña 
nos na e acto di entiero y despedida cu ta tuma 
lugar diasabra 10 di februari 2024 di 2:00 pm pa 
4:00 pm. na Royal Funeral Home. 
Despues ta sali pa Santana catolico De Vries na 
Sta. Cruz. 


Nos ta lamenta cu despues di entiero no ta ricibi 
bishita di condolencia na cas. 


Ora mi forza caba, mi a halsa mi 
mirada na Cielo, mi a yama Bo Nomber 
Mi Señor y Bo a contesta mi 


Cu inmenso tristesa y dolor den nos curason, 
acceptando Boluntad di Dios y agradecido pa tur 
loke el a haci y significa pa nos, nos ta participa 
fayecimento di mi esposo stima: 


Edwin Johannes Croes 
Mihor conoci como ‘Edwin’ 
*13-11-1950 - †07-02-2024 


Na nomber di su: 
Esposa: Teresita Jacintha Croes-Tromp (Chinda) 


Yiunan: Kimberly Croes y Edmundo (Tonito) Tromp 
Howard Croes y Wendely Boekhoudt 


Nietonan: 
Jared Keithan Giel 
Mathiás Mason Croes 
Abel Anuar Croes 
Leah Lucienne Croes 
Mayornan: †Romulo y †Aida Maria Croes 


Rumannan: 
Rosly y Roly Werleman 
Ilvia Croes y †Symon Winterdaal 
Hubert y Mariana Croes 


Swa y cuñanan: 
Ina y † Juan Tromp y famia 
†Domi y Jane Tromp-Hoevertsz y famia 
Jimmy y Daisy Tromp-Erasmus y famia 
†Jossy Tromp 
Philip y Stella Tromp-Chan y famia 
Lourdes Tromp y Pio Werleman y famia 


Sobrino y Cedric Werleman y pareha Julieta 
Rasmijn 


Sobrinanan: 
Randolph y Maria Werleman, Juliette Werleman 
y yiu Renald Thiel, Silvienne Winterdaal y yiu 
Genivienne Regales, Selkys Winterdaal y yiu Ian 
Dania, Randishlay Werleman 


Tanta y Ildo Croes y famia 


Omonan: 
†Elsa Winterdal y famia 
†Doortje Tjon-Sie-Fat y famia 
†Henry Acosta y famia 
†Dufi, Sita Croes y famia 
†Bebe, Jojo Croes y famia 
Esy, Aurora y famia 
†Bertha Britten y famia 
Irena Croes 
Shon Ka Vieira y famia na Canada 
Carmen Barreto y famia 
Rosalba Achurry na Colombia 


Omo grandi: †Mo Beto Kock y famia 
Ihanan: Sherida Paesch, Quincy Werleman 
Bon amigo: Charbil Felix 


Demas primo(a)nan, amigo(a)nan, conocirnan y 
famia nan. 


Acto di entiero lo tuma lugar Diamars 13 februari 
2024, na Misa Imaculada Concepcion na Santa 
Cruz for di 2or pa 4or di atardi, despues lo sali bai 
pa santana Catolico Santa Maria na Santa Cruz. 


Nos ta lamenta cu despues di entiero nos no ta 
ricibi bishita di condolencia na cas. 


Nos disculpa si den nos tristesta, pa un of otro 
motibo a lubida un familiar, conocir of amigo(a). 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
Mariela 
Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
George Ismael Hoek 
Mihor conosi como Chef Hoek of DjoDjo 
*13-09-1948 - † 06-02-2024 


Na nomber di su: 
Señora: Beatrix Maduro 


Yiunan: Anneties y famia 
Michel y Silvia 
Michelline y yiu 


Mama: † Clarita Hoek 
Tata: † Laureano Donata 


Rumannan: † Edna Koolman y yiunan 
Richard Hoek y famia 
Olindo Koolman y famia 
Narcisio Erasmus 
Juan Erasmus 
† Efraim Erasmus 
Alberto Erasmus 
Alegio Donata y famia 
Laureano Donata y famia 
† Ingrid Donata y yiunan 
Evelyne Donata y yiunan 
Astrid Ras – Donata y yiunan 
Judith Thiel – Donata y famia 
† Raymond Donata 
Roland Donata y yiu 


Demas famia y conocir y bisinja nan y coleganan 
di Sheraton, Manchebo, Hyatt, Holliday inn, Zee- 
Rovers y Aruba Golf Club y Trinity Healthcare 
Services ta keda invita pa acto di condolencia 
cu lo tuma lugar na Aurora Funeral Home dia 13 
feb desde 7pm pa 9pm. 


Acto di Entiero cu lo tuma lugar na Aurora 
Funeral Home dia 14 di feb desde 9am pa 11am. 
Acto di cremashon lo tuma lugar den ceno 
familiar 


Nos ta pidi despensa si nos por a lubida un famia 
den nos tristesa 
Nos ta lamenta cu después di cremashon no ta 
tuma bishita na cas 


